### 8.     Orientering om omlægning af sekretariatsfunktion for Kalundborg Symbiose

**Åbent**

Sagsnr.: 326-2019-27771       J.nr.: 24.10.05           Dokumentnr.:
326-2020-1645

**Sagstype**

Orientering.

**Resume og sagens baggrund**

Foreningen Kalundborg Symbiose har på deres generalforsamling
besluttet at etablere et selvstændigt sekretariat med egne ansatte, hvilket
betyder at Kalundborg Kommunes Udviklingsstab ikke længere skal udføre denne
opgave som en del af sin portefølje. Igangværende projekter i Dansk
SymbioseCenter overdrages til [adresse] som mod beregning har
ansvaret for at drive og afslutte disse.

**Indstillinger**

Direktøren indstiller at orienteringen tages til
efterretning.

**Behandling**

Økonomiudvalg, Kommunalbestyrelse.

**Sagsfremstilling**

*[adresse]*

[adresse] er en almennyttig forening, etableret i
1996, der i dag består af følgende medlemmer: Novo Nordisk, Novozymes, Equinor
Refining Denmark, Ørsted, Gyproc Saint-Gobain, Avista Green, Argo, Kalundborg
Forsyning og Kalundborg Kommune. Alle medlemmer har plads i bestyrelsen, der
mødes ca. fire gange årligt.

*Sekretariatsfunktion*

[adresse] har siden 2011 været forankret i
Kalundborg Kommune, hvor sekretariatet er blevet varetaget af Kalundborg
Kommunes Udviklingsstab, som bl.a. har taget imod de mange besøgende, der
årligt gæster Kalundborg for at lære om Symbiosen samt repræsenteret foreningen
i forskellige sammenhænge. Kontingentindtægterne i foreningen har aflønnet
arbejdet, som Kalundborg Kommune har udført på vegne af foreningen, årligt ca.
kr. 500.000,.

*Selvstændigt sekretariat – nye
projektmuligheder*

På en ekstraordinær generalforsamling den 16. december 2019
har bestyrelsen i [adresse] besluttet at etablere et selvstændigt
sekretariat med egne ansatte. En selvstændig organisation bygger videre på det
mangeårige stærke symbiosepartnerskab og kan indgå direkte i eksterne
projektpartnerskaber. Det åbner for nye symbiosepartnerskaber mellem
eksisterende og kommende virksomheder og understøtter bestyrelsens strategi om
at iværksætte 10 nye projekter inden 2025. En selvstændig organisation kan også
understøtte arbejdet med at identificere og implementere helt nye symbioser, således
at andre inspireres til at udnytte lokale ressourcer mere cirkulært i deres
produktion.

*Dansk SymbioseCenter*

[adresse] juridiske enhed Dansk SymbioseCenter har
igennem sin stærke tilknytning til [adresse] udnyttet erfaringerne
med verdens længst fungerende industrielle symbiose i såvel aktiviteter som
formidling. Dansk SymbioseCenter har således drevet en række
udviklingsprojekter med ekstern finansiering, enten med Kalundborg Kommune som
direkte partner eller for anden part, primært Region Sjælland. Der er i Dansk
SymbioseCenter opbygget en betydelig viden om industrielle symbioser, fx i form
af screeningsværktøjet udviklet i de respektive projekter. En del af de
opbyggede kompetencer, konkret som generelt, må forventes at blive overflyttet
til [adresse] nye sekretariat.

*Overdragelse af ledelsesansvar til Kalundborg Symbiose*

Oliver Nilsson 1/1 2020 er der otte igangværende projekter i Dansk
SymbioseCenter. Disse afsluttes i løbet af de kommende år, senest ved udgangen
af 2022. Det forventes ikke, at Dansk SymbioseCenter fremover vil indgå nye
projektaftaler om industriel symbiose, idet projektfunding med en kommunal lead
partner forventes at blive vanskeligere som tidligere beskrevet.

Det vigtigt at sikre videreførelse og afslutning af
igangværende projekter, således at Kalundborg Kommune lever op til de indgåede
forpligtelser i de respektive projekter. Ledelsesansvaret for de igangværende
projekter overdrages derfor til [adresse] nye sekretariat, som har
kompetencerne til at drive og afslutte igangværende projekter.

**Økonomiske konsekvenser**

Den ikke afregnede sekretariatsbistand for 2019 er indregnet
i projektbudgetterne for 2020. De andre projekters varetagelse vil ikke påvirke
kommunens økonomi, idet både overskud eller underskud vil tilfalde foreningen.

**Økonomiudvalgets møde den 22.
januar 2020:**

Anbefales.